**תצפית על מרכיבים בסביבה**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 66 - 69

# מטרות

* התלמידים יתארו שבתצפית אוספים מידע על הסביבה בעזרת חושים ומכשירים ולומדים עליה.
* התלמידים ימיינו את מרכיבי הסביבה למרכיבים חיים ולמרכיבים דוממים.

# הערכות לשיעור

* להכין כרטיסי מילים **תצפית, איסוף מידע, התבוננות**
* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את **הרקע התיאורטי המדעי** הרלוונטי לנושא סביבת חיים.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 39 - 41.

# מהלך השיעור (ראו בעמודים הבאים).

# מהלך השיעור: תצפית על מרכיבים בסביבה

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נתמקד במיומנות התצפית. התלמידים יבחינו בין מרכיבים חיים לבין מרכיבים שאינם חיים (דוממים בשפת היום יום) באמצעות תצפית בסביבתם.  קוראים בקול, במליאת הכיתה, את קטע הפתיחה, עמוד 66.  מקיימים שיח בעקבות קריאת הפתיחה בעזרת השאלות הבאות:   1. כיצד נלמד על הסביבה? ( בעזרת תצפיות עליה) 2. מהי תצפית?( איסוף מידע באמצעות החושים ובאמצעות מכשירים מו מגדלת) 3. כיצד עורכים תצפית? מה עושים בתצפית? ( אוספים מידע) 4. במה נעזר כדי לערוך תצפית? (מכשירים: מגדלת, משקפת, מכשירי מדידה: מד טמפרטורה, מד רוח וכלי איסוף) 5. במה עוזרים לנו מכשירים אלה?   מטרת הפתיחה היא לברר ידע מוקדם של הלומדים על מיומנות התצפית. |
| התנסות | מבצעים את המשימה **מהי תצפית,** עמודים 67- 68.  במשימה נערכת הבניה מפורשת של המיומנות.  מהי תצפית?  על מה עורכים תצפית? (הגדרת נושא התצפית)  למה עורכים תצפית? (מה התכלית? לאיזו מטרה? מה הסיבה?)  איך/כיצד עורכים תצפית? (איסוף מידע בעזרת החושים ומכשירים כגון, מגדלת, משקפת).  מה עושים עם המידע שאוספים? (מעבדים ומסיקים מסקנות).  מוצע לתרגל תצפית מדעית על אובייקטים בסביבה כמו צמח, ציפור, נמלה, אבן ועוד. חשוב לדון על סוגי המידע שאוספים: גודל, צבע, קולות, ריחות, מרקמים ועוד. |
| המשגה | מסכמים במליאת הכיתה:  תצפית היא התבוננות בתשומת לב בדברים בעזרת חושים, מכשירים וכלים כדי ללמוד עליהם. יש להבחין בין תצפית רגילה לבין תצפית מדעית אין פרשנות. היא אובייקטיבית- רק מידע שצופים בו באופן ישיר וניתן למדוד אותו ללא פרשנות והבעת רגשות ושיפוטיות.  מחברים משפטים עם המילים שלמדנו **תצפית, איסוף מידע, התבוננות** |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מרכיבי הסביבה,** עמוד 69. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **סביבת חיים -הכיתה שלי,** עמוד 69. פעילות זו היא גרסה דיגיטלית של הפעילות בספר בגרסת נייר.   מבצעים משימה **מי חי ומה אינו חי בסביבה**, עמוד 69.  במשימה זו התלמידים מיישמים את הידע שנלמד בפרק הראשון אודות מאפייני חיים  למיון מרכיבי הסביבה למרכיבים חיים ולמרכיבים שאינם חיים (דוממים). (אפיון המרכיבים החיים נעשה לפי מאפייני החיים הידועים לתלמידים). שחוב לדון בתרומה של המיון להסקת מסקנות והבניית הידע: בסביבה מתקיימים רכיבים חיים ושאינם חיים. זה משותף לכל הסביבות. הן נבדלות בסוג המאפיינים.  עבור ילדים צעירים סביבת חיים הוא המקום שקיימים בו מרכיבים הקשורים לעולמם הקרוב בלבד: החברים שלהם, הבית שבו הם גרים, גן השעשועים, הקניון וכדומה. שאר מרכיבי הסביבה או חלקם, הדוממים והיצורים חיים הטבעיים והמלאכותיים אינם חלק ממנה. לכן לצורך הבניית המושג סביבת חיים מוצע לערוך סיורים בסביבה הקרובה והרחוקה.  במשימה זו התלמידים מיישמים גם את מיומנות עריכת תצפית. |
| סיכוםורפלקציה | הביאו דוגמה לשלושה מרכיבים חיים בסביבה.  הביאו דוגמה לשלושה מרכיבים שאינם חיים בסביבה.  כיצד התצפית עזרה לי ללמוד על הסביבה?  כיצד המייון עזר לי להכיר את הסביבה?  מה היה מעניין בשיעור זה? |